CELEX: 32011R0435
Language: sl
Date: 2011-05-05 00:00:00
Title: Izvedbena uredba Komisije (EU) št. 435/2011 z dne 5. maja 2011 o spremembi Uredbe (ES) št. 951/2007 o določitvi izvedbenih pravil za programe čezmejnega sodelovanja, ki se financirajo v okviru Uredbe (ES) št. 1638/2006 Evropskega parlamenta in Sveta

6.5.2011   
            
            
               SL
            
            
               Uradni list Evropske unije
            
            
               L 118/1
            
         IZVEDBENA UREDBA KOMISIJE (EU) št. 435/2011
   z dne 5. maja 2011
   o spremembi Uredbe (ES) št. 951/2007 o določitvi izvedbenih pravil za programe čezmejnega sodelovanja, ki se financirajo v okviru Uredbe (ES) št. 1638/2006 Evropskega parlamenta in Sveta
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1638/2006 Evropskega parlamenta in Sveta z dne 24. oktobra 2006 o splošnih določbah o ustanovitvi Evropskega instrumenta sosedstva in partnerstva (1) ter zlasti člena 11(1) Uredbe,
   ob upoštevanju naslednjega:
   
               (1)
            
            
               Komisija je sprejela Uredbo (ES) št. 951/2007 z dne 9. avgusta 2007 o določitvi izvedbenih pravil za programe čezmejnega sodelovanja, ki se financirajo v okviru Uredbe (ES) št. 1638/2006 Evropskega parlamenta in Sveta o splošnih določbah o ustanovitvi Evropskega instrumenta sosedstva in partnerstva (2).
            
         
               (2)
            
            
               Zaradi poznega začetka izvajanja programov čezmejnega sodelovanja v okviru Evropskega instrumenta sosedstva in partnerstva bi enoletno podaljšanje faze izvajanja projektov omogočilo uskladitev programov z delovnimi programi in dokončanje izvajanja obsežnih projektov.
            
         
               (3)
            
            
               Uredbo (ES) št. 951/2007 je zato treba ustrezno spremeniti.
            
         
               (4)
            
            
               Ukrepi, predvideni s to uredbo, so v skladu z mnenjem Odbora, ustanovljenega z Uredbo (ES) št. 1638/2006 –
            
         SPREJELA NASLEDNJO UREDBO:
   Člen 1
   V členu 43(2) Uredbe (ES) št. 951/2007 se pododstavek (b) nadomesti z naslednjim:
   
               „(b)
            
            
               faze izvajanja projektov, financiranih s skupnim operativnim programom, ki se začne istočasno kot obdobje izvajanja programa in se zaključi najpozneje 31. decembra 2015. Vse dejavnosti projektov, ki se financirajo iz programa, se končajo najpozneje na ta dan;“.
            
         Člen 2
   Ta uredba začne veljati sedmi dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 5. maja 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 310, 9.11.2006, str. 1.
   
      (2)  UL L 210, 10.8.2007, str. 10.